เอไอเอสชมเปาะชัดเจนดี
ทรูหมอบ ประกาศไม่เข้าร่วมประมูลคลื่น 1800 เมกะเฮิรตซ์ ด้านซีอีโอเอไอเอสชมเปาะ ชัดเจนดี ประสานเสียงดีแทคยังไม่ฟันธงเข้า–ไม่เข้า เลขาธิการ กสทช.รับทราบ เดินหน้าประมูลต่อ ระบุทรูแจ้งว่าเตรียมเงินไม่ทัน ด้านราคาหุ้นสื่อสาร 3 ค่ายเด้งยกแผง รับข่าวดีราคาคลื่นน่าจะไม่แพง,นายกิตติณัฐ ทีคะวรรณ กรรมการผู้จัดการใหญ่ กลุ่มบริษัท (ร่วม) บมจ.ทรู คอร์ปอเรชั่น กล่าวว่า จากการพิจารณาเอกสารรายละเอียดของการประมูลคลื่นความถี่ย่าน 1800 เมกะเฮิรตซ์ ที่ได้รับจากสำนักงานคณะกรรมการกิจการกระจาย เสียง กิจการโทรทัศน์ และกิจการโทรคมนาคมแห่ง ชาติ (กสทช.)เมื่อวันที่ 15 พ.ค.ที่ผ่านมา หลังการประชุมคณะกรรมการบริหารของบริษัท ทีมผู้บริหารพิจารณาแล้วว่าจะไม่เข้าร่วมประมูล ด้วยเหตุผลสำคัญ 3 ประการคือ 1.ปริมาณคลื่นความถี่ที่ทรูมูฟ เอช มีอยู่ในปัจจุบันจำนวน 55 เมกะเฮิรตซ์,ยังมากเพียงพอที่จะรองรับจำนวนลูกค้าที่จะเติบโต เพิ่มขึ้นกว่าเท่าตัว และยังได้เปรียบในการแข่งขัน ในอนาคต 2.จากการพิจารณารายละเอียดกฎเกณฑ์การประมูลตามเอกสารแล้ว ทั้งเรื่องราคาและ ข้อกำหนดต่างๆ ไม่ได้เอื้อประโยชน์ให้ผู้ที่ชนะประมูลในครั้งนี้ มีความได้เปรียบอย่างมีนัยสำคัญ 3.กลุ่มทรูเชื่อในการแข่งขันที่เสรีและเป็นธรรม จึงจะไม่เข้าร่วมประมูล เพียงเพื่อจะทำให้ราคาสูงผิดปกติเกินกว่าความเป็นจริง หรือสร้างภาระทาง การเงินให้แก่ผู้ชนะประมูล,นายฐากร ตัณฑสิทธิ์ เลขาธิการ กสทช. เปิดเผยว่า จากที่บริษัททรู มูฟ เอช ยูนิเวอร์แซล คอมมิวนิเคชั่น จำกัด (ทียูซี) จะไม่เข้าร่วมประมูลคลื่น 1800 ที่จะเกิดขึ้นในเดือน ส.ค.นี้. กสทช.จะยังคงเดินหน้าการประมูลคลื่นต่อไป โดยยังมั่นใจว่าผู้ประกอบการโทรคมนาคมอีก 2 ราย จะเข้าประมูลอย่างแน่นอน หรือจะมีผู้ประกอบการเพียงรายเดียว ก็ต้องเคาะราคาประมูล ยกเว้นไม่มีผู้เข้าร่วมประมูล กสทช.ก็จะขยายระยะเวลาการยื่นเอกสารการประมูลออกไปอีก 30 วัน และหากยังไม่มีการประมูลอีก ก็จะเสนอบอร์ด กสทช.พิจารณาตัดสินใจว่าจะดำเนินการอย่างไรต่อไป ส่วนราคาเริ่มต้นการประมูล 37,457 ล้านบาทนั้น จะไม่มีการปรับลดลงอย่างแน่นอน,ในยุคดิจิทัลและประเทศไทยกำลังจะก้าวสู่ยุค 5 จี คลื่นความถี่เป็นสิ่งจำเป็น เพราะพฤติกรรมผู้บริโภคใช้อินเตอร์เน็ตบนมือถือมาก และยังมีนวัตกรรมปัญญาประดิษฐ์ (AI) ที่ใช้คลื่นความถี่ ซึ่งเท่าที่มีรายละ 40-50 เมกะเฮิรตซ์นั้น ยังไม่เพียงพอ เพราะฉะนั้นจึงเชื่อว่าผู้ประกอบการยังจำเป็นต้องใช้คลื่นความถี่อีกจำนวนมาก เหตุผลที่ไม่เข้าประมูลครั้งนี้ ก็คงมีปัจจัยเรื่องการเงินเป็นหลัก,นายฐากรกล่าวว่า ส่วนสาเหตุที่ทรูไม่เข้าประมูลในครั้งนี้ ได้รับแจ้งว่าเวลาในการเตรียมการเรื่องการเงินสั้น ทำให้ไม่สามารถยื่นเอกสารประมูลในวันที่ 15 มิ.ย.นี้ได้ทัน เพราะต้องเสนอบอร์ด ผู้ถือหุ้น ประกอบกับต้องเตรียมเงินเพื่อนำมาชำระค่าประมูลคลื่น 900 เมกะเฮิรตซ์ ในจำนวนที่สูงอีก เนื่องจากยังไม่ได้รับการผ่อนงวดชำระจากรัฐบาลตามที่ได้ขอไป ซึ่งการเตรียมการเรื่องเงินประมูลเงินลงทุนขยายโครงข่ายต้องใช้เวลามากกว่า 1-2 เดือน,ด้านนายสมชัย เลิศสุทธิวงศ์ ประธานเจ้าหน้าที่บริหาร บริษัท แอดวานซ์ อินโฟร์ เซอร์วิส จำกัด (มหาชน) หรือเอไอเอส กล่าวว่า ถือเป็นเรื่องดีที่ทรูออกมาประกาศชัดเจนตั้งแต่เนิ่นๆ อย่างไร ก็ตาม สำหรับเอไอเอสยังถือว่าเร็วเกินไปที่จะตัดสินใจว่าจะเข้าประมูลหรือไม่ โดยขณะนี้กำลังรอผล จากบริษัทที่ปรึกษาประเมินว่าการเข้าประมูลจะมีข้อดี-ข้อเสียอย่างไร ซึ่งในฐานะซีอีโอต้องอธิบาย ว่าการได้คลื่นมาใหม่ถือเป็นสิ่งจำเป็นในอนาคต แต่การจะได้คลื่นมาก็จำเป็นต้องศึกษาให้รอบคอบ เช่น การประเมินว่าราคาเหมาะสมหรือไม่ อย่างไร,ขณะที่นายลาร์ส นอร์ลิ่ง ประธานเจ้าหน้าที่บริหาร บริษัทโทเทิ่ล แอ็คเซ็ส คอมมูนิเคชั่น จำกัด (มหาชน) หรือดีแทค ให้สัมภาษณ์เมื่อวันที่ 17,พ.ค.ว่า สนใจเข้าร่วมประมูล เนื่องจากเป็นคลื่นเดิมของดีแทค แต่การตัดสินใจทั้งหมดอยู่ที่คณะกรรมการ (บอร์ด) รวมทั้งผู้ถือหุ้น ซึ่งคาดว่าจะมีความชัดเจนในเร็วๆนี้,ทั้งนี้ หลังทรูประกาศไม่เข้าประมูล ราคาหุ้นกลุ่มสื่อสาร 3 ค่ายยักษ์ก็ปรับตัวขึ้นยกแผง โดย ADVANC ปิด 192 บาท บวก 3.50 บาท ส่วน DTAC ปิด 47.25 บาท บวก 3 บาท และ TRUE ปิด 7.20 บาท บวก 0.40 บาท เพราะการแข่งขันน้อย ราคาคลื่นน่าจะไม่แพงมาก.
ทรูหมอบ ประกาศไม่เข้าร่วมประมูลคลื่น 1800 เมกะเฮิรตซ์ ด้านซีอีโอเอไอเอสชมเปาะ ชัดเจนดี ประสานเสียงดีแทคยังไม่ฟันธงเข้า–ไม่เข้า เลขาธิการ กสทช.รับทราบ เดินหน้าประมูลต่อ 
กสทช.,ราคาหุ้น,กิตติณัฐ ทีคะวรรณ,ฐากร ตัณฑสิทธิ์,ผู้ถือหุ้น